
Alma  L.  Petersen  og  Familie. 


Hilsen  fra  Amerika! 

Til  de  Hellige  i  Danmark! 

Det  vilde  være  vidunderligt,  om  det  var  muligt 
personligt  at  ønske  hver  især:  Godt  Nytaar.  Det 
vilde  synes  virkeligere,  mere  ægte.  Hvis  vi  blot 
kunde  tage  Dem  i  Haanden  og  fortælle  Dem,  hvor 
meget  vi  holder  af  Dem,  hvor  meget  vi  beundrer 
Dem  for  Deres  Hengivenhed,  og  hvor  megen 
Kraft  og  Styrke,  vi  fik,  da  vi  arbejdede  sammen 
med  Dem. 

Det  vilde  være  en  dejlig  Erfaring  at  tale  med 
Dem  om  Verdens  Frelsers  guddommelige  Mission, 
han,  hvis  Fødsel  vi  netop  har  fejret.  Sammen 
vilde  vi  erklære  som  med  eein  Stemme:  „Jeg  ved, 
at  min  Forløser  lever!"  Sammen  vilde  vi  takke 
vor  himmelske  Fader  for  denne  Kundskab.  Vore 
Hjerter  vilde  være  bedrøvede  ved  Tanken  om,  at 
kun  saa  faa  af  Guds  Sønner  og  Døtre  vælger  at 
vandre  og  leve  i  Sandhedens  Lys. 

Hvis  vi  kunde  være  sammen  med  Dem,  vilde  vi 
sammen  bede  om,  at  den  nys  fejrede  Julens  Aand 
og  Betydning  vilde  gennemtrænge  hele  Verden  og 
Menneskets  Hjerte.  Hvis  blot  dette  var  Tilfæl- 
det, hvad  mere  kunde  vi  bede  om?  Vi  vilde  da 
leve  i  Fred  og  Fordragelighed  med  hinanden  over 
hele  Verden.  Det  er  ikke  usandsynligt,  at  Jesus 
vilde  være  her,  for  han  venter  kun  paa  den  Tid, 
da  Menneskene  er  beredte  til  at  modtage  ham. 
Men  Virkeligheden  vækker  os  af  vore  Længsler 
og  vore  Meditationer.  Vi  kan  ikke  være  hos  Dem 
i  Deres  Hjem  og  nyde  disse  mange  Erfaringer 
sammen.  Men  vi  tror  fuldt  og  fast,  at  De  ved  at 
læse  disse  faa  Linier  vil  have  mærket  Oprigtig- 
heden af  vore  Hilsener  og  følt  Styrken  i  vor  gode 
Vilje  og  forstaaet  vor  Taknemmelighed  mod  Dem 
alle. 

Maa  Himmelens  rigeste  Velsignelser  være  ud- 
gydt over  hver  og  en,  er  vor  oprigtige  Bøn  og 
vort  inderligste  Ønske. 

Deres  hengivne 
Alma  L.  Petersen.    Eliza  Petersen. 
Le  Moyne  Petersen.     Lillian  Petersen. 

Det  Tiende  Tempel 

Af  Præsident  George  Albert  Smith. 

For  tiende  Gang  har  vi  i  denne  Husholdning  gennem 
Herrens  Godhed  og  Velsignelse  faaet  Lov  til  at  bygge  et 
Tempel,  hellig  for  hans  Navn  og  indviet  til  hans  Ære  og 
Værk.    Nogle  af  disse  ti  Templer  er  blevet  bygget  under 

store  Ofre  og  i  den 
yderste  Fattigdom. 
Nogle,  indbefattende 
det,  vi  nu  indvier  i 
Idaho  Falls,  er  blevet 
bygget  under  forholds- 
vis gunstige  Forhold, 
—  men  hvert  eneste  af 
dem  er  blevet  rejst 
med  eet  stort,  evigt 
Formaal  for  Øje:  at 
tjene  som  et  Herrens 
Hus  og  at  være  et  hel- 
ligt og  passende  Sted 
til  Udførelsen  af  hel- 
lige Ordinancer,  der 
binder  paa  Jorden  som 
i  Himmelen  —  Ordinancer  for  døde  og  levende,  som  sikrer 
dem,  der  modtager  dem,  og  som  er  trofaste  i  deres  Pagter, 
Slægtskabsforholdet  til  og  Forbindelsen  med  deres  Fa- 
milier, Verden  uden  Ende,  og  Ophøjelse  sammen  med  dem 
i  vor  Faders  celestiale  Rige. 

Jeg  mindes  en  Historie  om  to  Brødre,  der  boede  i  en  By 
i  det  nordlige  Utah :  Den  ældste  Broder,  Henry,  var  Bank- 
direktør og  havde  rigelige  Midler.  Den  anden  Broder, 
George,  var  Farmer  og  havde  ikke  stort  andet  end  Dagen 
og  Vejen,  men  han  nærede  et  stærkt  Ønske  om  at  udføre 
Tempelarbejde  for  deres  døde.  Han  fik  sit  Slægtsarbejde 
ordnet  og  gik  ind  i  Templet  og  arbejdede  for  dem,  der  var 
gaaet  paa  den  anden  Side. 


En  Dag  sagde  George  til  Henry:  „Jeg  synes,  at  du 
skulde  gaa  med  til  Templet  og  hjælpe  til." 

Men  Henry  svarede:  „Det  har  jeg  ikke  Tid  til.  Jeg  har 
nok  i  at  passe  Banken  og  dens  Forretninger." 

George  sagde :  „Du  er  den  ældste  —  du  burde  gaa." 

Den  ældre  Broder  svarede:  „Gaa  du.  Du  arbejder  kun 
om  Sommeren.  Du  er  Landmand.  Jeg  maa  arbejde  hele 
Tiden." 

George  sagde:  „Ja,  jeg  maa  ogsaa  arbejde,  men  om 
Vinteren  tager  jeg  mig  Tid  til  at  udføre  TempeTarbejde." 

Henry  blev  ved  og  sagde:  „Gaa  du  nu  og  gør  det.  Jeg 
skal  nok  klare  det." 

Et  Aarstid  senere  besøgte  Henry  George  og  sagde: 
„George,  jeg  har  haft  en  Drøm,  som  plager  mig  en  DeL 
Jeg  gad  egentlig  vide,  om  du  kan  fortælle  mig,  hvad  den 
betyder?" 

George  spurgte:  „Hvad  drømte  du,  Henry?" 

Henry  sagde :  „Jeg  drømte,  at  du  og  jeg  var  gaaet  bort 
paa  den  anden  Side  af  Sløret.  Medens  vi  gik,  kom  vi  til  en 
smuk  By.  Folk  var  samlet  i  Grupper  paa  mange  Steder, 
og  hvert  eneste  Sted,  hvor  vi  kom,  gav  de  dig  Haanden 
og  lagde  deres  Arm  om  dig  og  velsignede  dig  og  sagde, 
hvor  taknemmelige  de  var  for  at  se  dig,  men,"  sagde  han, 
„de  lagde  daarligt  nok  Mærke  til  mig,  de  var  knap  nok 
venlige.  Hvad  betyder  det?" 

George  spurgte :  „Du  troede,  vi  var  paa  den  anden  Side 
af  Sløret?" 

„Ja. 

„Ser  du,  det  er  det,  jeg  har  talt  til  dig  om.  Jeg  har  prø- 
vet paa  at  faa  dig  til  at  gøre  det  Arbejde  for  dem,  som  er 
derovre.  Jeg  har  udført  Arbejdet  for  mange  af  dem,  men 
der  skal  udføres  meget  mere  Arbejde  endnu." 

„Jamen,  hvorfor  var  de  ikke  glade  for  at  se  mig?  Jeg 
er  lige  saa  meget  i  Familie  med  dem,  som  du  er." 

George  sagde :  „Hvad  har  du  gjort  for  dem  ?" 

Henry  hang  med  Hovedet,  og  han  sagde :  „Jeg  tror  ikke, 
jeg  har  gjort  noget." 

„Saa,"  sagde  George,  „Du  maa  hellere  se  at  komme  i 


Gang,  fordi  du  nu  har  faaet  en  Smag  paa,  'hvad  der  ven-^ 
ter  dig,  naar  du  kommer  derover,  hvis  du  ikke  faar  din 
Del  med  at  udføre  dette  Arbejde." 

Jeg  har  mange  Gange  tænkt  paa  denne  Historie  om  de 
to  Brødre.  Mange  Mennesker  forstaar  ikke  Livets  Alvor 
og  Hellighed;  de  forstaar  ikke  det  evige  Ægteskabs  Hel- 
lighed. Der  er  nogle  af  vore  Folk,  der  ikke  har  Interesse 


i  deres  Genealogi.  De  tænker  ikke  paa  deres  Forfædre; 
ihvertfald  skulde  man  tro  det  efter  den  Maade,  de  opfører 
sig  paa.  De  gaar  ikke  i  Templet  for  at  gøre  Arbejde  for 
deres  døde.  Naturligvis  er  der  mange  Mennesker,  der  ikke 
har  Lejlighed  til  at  gaa  der.  Der  er  dem  paa  mange  Steder, 
som  ikke  kan  blive  gift  i  Templet.  Der  er  kun  faa  Steder 
i  Verden,  hvor  vi  kan  blive  viet  for  Evigheden,  og  det  er 
i  Guds  Templer,  og  alle  disse  Templer  er  paa  det  vestlige 
Fastland  med  Undtagelse  af  Templet  paa  Hawaii.  Der  er 
ogsaa  mange  af  vore  Brødre  og  Søstre,  alle  Børn  af  vor 
himmelske  Fader,  som  er  afskaaret  fra  dette  Privilegium 
paa  Grund  af  andre  uopnaaelige  Aarsager.  Men  hvis  de 
lever  værdigt,  og  hvis  de  vilde  have  gjort  alt  for  at  opnaa 
dette  Privilegium,  hvis  de  havde  været  i  Stand  til  at  gøre 
det,  vil  de  ikke  miste  ved  disse  midlertidige  ugunstige  For- 
hold. Men  tænk  saa,  hvor  meget  større  deres  Ansvar  er, 
som  bor,  hvor  Mænd  og  Kvinder  kan  forenes  for  evigt,  og 


hvor  de  kan  gaa  og  gøre  Arbejdet  for  deres  døde!  Folk 
udenfor  Kirken  har  ikke  denne  Velsignelse.  Jeg  gad  vide, 
om  vi  paaskønner  den? 

Som  sidste  Dages  Hellige  ved  vi,  at  Menneskene  er  Guds 
Børn,  og  vi  ønsker  at  følge  vor  Genealogi  tilbage  til  vor 
himmelske  'Fader.   Det  genealogiske  Selskab  har  brugt  Aar 
til  at  indhente  disse  Oplysninger,  og  andre  bruger  mange 
Aar  til  at  gaa  ind  i  Herrens  Hus  for  at  blive  døbt  for  dem, 
der  er  døde,  for  at  faa  Mænd  og  Hustruer  og  Børn  beseg- 
let til  hinanden,  at  forene  Familien,  som  vor  himmelske  Fa- 
der har  paabudt  os  at  gøre.   Det  vilde  være  udmærket,  om 
hver  af  os  vilde  stille  sig  selv  det  Spørgsmaal :   Hvad  gør 
jeg  i  denne  Henseende?   Gør  jeg  min  Del?  Vor  himmelske 
Fader  sagde  til  Folket  gennem  Joseph  Smith,  at  medmin- 
dre vi  udførte  dette  Arbejde  for  vore  døde,  vilde  vi  miste 
vore  Velsignelser  og  blive  forkastet,  og  en  af  de  allersidste 
Ting,  Profeten  prøvede  at  gøre,  var  at  fuldføre  et  Tempel, 
hvor  Folket  kunde  gaa  og  udføre  Arbejde  for  deres  døde. 
Saa  vigtigt  er  det.   Det  maa  gøres  af  nogle. 

Lad  os  instruere  vore  unge  i  disse  Sager  fra  deres  tid- 
ligste Ungdom,  saa  at  de,  naar  de  nærmer  sig  Tiden  for 
Indgaaelse  af  Ægteskab,  at  de  da  ikke  vil  nære  nogen 
Tvivl  om,  hvor  eller  hvorledes  eller  af  hvem  denne  hellige 
Ordinance  skulde  udføres  —  og  det  eneste  Sted,  hvor  det 
kan  udføres  for  Tid  og  Evighed  er  i  et  Tempel.  Og  efter 
at  vi  har  været  i  Herrens  Hus  for  vore  egne  Velsignelser, 
lad  os  da  tænke  paa  vort  Ansvar  overfor  vore  Forældre. 
Hvilken  Modtagelse  vil  du  faa  paa  den  anden  Side?  Vil  du 
være  den,  der  vil  række  Haanden  ud  imod  og  velsigne 
gennem  Evigheden  eller  vil  du  være  som  den  Broder,  der 
selvisk  arbejder  med  sine  egne  Problemer  her  og  lod  dem, 
der  ikke  kunde  hjælpe  sig  selv,  vandre  videre  uden  hans 
Hjælp? 

Dette  tiende  Tempel  i  denne  Husholdning,  som  vi  nu  har 
indviet,  vil  sammen  med  de  øvrige  Templer,  der  er  blevet 
eller  som  skal  indvies,  være  en  overmaade  Velsignelse  for 
alle  dem,  der  værdigt  gør  sig  skikkede  til  dette  Privile- 
gium, baade  for  sig  selv  og  for  deres  afdøde  Slægt. 


Hilsen  til   Ungdommen! 

G.  U.  F.'s  Hovedbestyrelse  hilser  Kirkens  Ung- 
dom og  opfordrer  alle  til  i  Fremtiden  at  vise  for- 
nyet Initiativ.    Vi  haaber  I  som 
Ungdom  har  bevaret  jeres  friske 
Syn    paa  Tingene,    selv    gennem 
seks  lange  mørke  Aar.  Vort  Sind 
maa  ikke  være  mørklagt  af  Had. 
Vi  venter  af  jer,  at  I  som  de 
kommende  Ledere    søger    at    ud- 
danne jer  paa  de  Omraader,  det 
er  gørligt,    for    at  fremme  Her- 
rens Værk.    Vi  skulde  gerne  give 
vore  Efterkommere  en  bedre  Verden  at  leve  i,  end 
den  vi  selv  fik. 

Vær  præcise  i  alle  Ting.  Det  gælder  ogsaa, 
naar  I  har  Ledelsen  af  Møderne.  Upræcise  Men- 
nesker forspilder  mange  Velsignelser,  og  maaske 
mest  derved,  at  de  langsomt  nedbryder  deres  Ka- 
rakter. Der  er  intet  saa  velgørende  som  en  Leder, 
der  altid  er  rolig,  præcis  og  sikker.  Og  rolig  og 
sikker  er  kun  den,  der  har  alt  tilrettelagt  i  Tide. 

Husk  ogsaa,  at  en  god  Tjener  kender  sin  Herres 
Vilje  og  prøver  at  gøre  derefter.  Vær  gode  Tje- 
nere, prøv  efter  bedste  Evne  at  udføre  Ordrer  og 
Opgaver  fra  jeres  foresatte.  Husk,  at  jeres  fore- 
satte igen  har  faaet  Ordrer  af  deres  Overordnede. 
En  claarlig  Tjener  gør  kun  sin  egen  Vilje. 
Hvis  I  har  en  god  Idé,  indsend  den  da  til  Ho- 
vedbestyrelsen. Det  er  jeres  Interesser  og  Proble- 
mer, det  drejer  sig  om,  det  er  det,  der  interesse- 
rer os. 

Realiteter  er  Ungdommens  Krav.  Hvad  skal  vi 
med  andet  og  mere  end  det  bedste.  Vort  Maal  er 
alle  falske  Paavirkninger.  Og  sidst,  men  ikke 
mindst  en  fri  og  frejdig  Ungdom,  som  er  dejlig 
fri  for  alle  falske  Paavirkninger.  Vær  rene  den 
Dag,  I  gifter  jer.  I  Sandhed,  den,  der  lærer  jer 
noget  andet  end  dette,  vil  I  en  Dag  foragte. 

G.  U.  F.'s  Hovedbestyrelse. 


»Salige  er  de,  der  sørger« 

Af  Russel  B.  Swensen. 

En  smuk,  ung  indisk  Rajah,  der  hed  Guatama,  var  blevet 
opdraget  i  Velstand  og  Luksus  fra  sin  Fødsel  af.  Han  var 
blevet  værnet  mod  al  Ondskab  og  Lidelse.  Han  havde  i 
Overflod  af  alle  de  Glæder,  Behageligheder,  Magt  og  Aner- 
kendelse, som  de  fleste  Mennesker  ønsker.  Men  en  Dag  saa 
han  en  gammel  affældig  Mand,  derpaa  et  sygt  Menneske 
og  til  Slut  et  Lig.  Disse  Erfaringer  med  menneskelige  Li- 
delser tilintetgjorde  fuldstændig  hans  Sjælefred  og  Lykke. 
Hans  Sjæl  blev  fyldt  med  Rædsel  og  Skræk  ved  For- 
staaelsen  af  de  Lidelser  og  den  uundgaaelige  Nærmelse  af 
Døden,  som  kommer  til  hele  Menneskeheden.  En  Nat  flyg- 
tede han  fra  sit  Palads  og  gik  ud  i  Junglen  for  at  finde 
Sjælefred  gennem  en  haard  og  streng  Fornægtelse  af 
Kødets  Lyster.  Dette  Forsøg  mislykkedes.  Efter  en  Del 
Aars  Forløb  opnaaede  han  en  indre  Fred  og  Ro  gennem 
Kontrol  af  sine  Begær  og  Efterlevelse  af  de  fundamen- 
tale Moralprincipper.  Han  vandt  mange  Disciple  og  blev 
kendt  som  Budda. 

Det  er  kun  faa  Mennesker,  som  ikke  forstaar,  at  Livetl 
er  omgivet  af  Sorg,  Lidelse  og  til  Slut  Døden.  Jesus  talte 
til  almindelige,  prøvede  Mennesker,  da  han  holdt  sin  Bjerg- 
prædiken. Den  palæstinske  Bondes  Lod  var  tung.  Der  her- 
skede en  truende  Konflikt  mellem  dem  og  de  romerske 
Overherrer.  Økonomiske  Farer  og  gejstlige  Byrder  tryk- 
kede Masserne.  De  følte  sig  ogsaa  meget  ringere  end  de 
nidkære  Farisæere,  da  de  ikke  var  kyndige  i  Efterlevelsen 
af  Detaillerne  i  Moseloven.  Naturens  Kræfter  forstod  man 
ikke  dengang,  som  man  gør  det  nu,  og  disse  syntes  derfor 
i  høj  Grad  grusomme  og  lunefulde,  naar  Hungersnød  og 
Sygdom  periodisk  fejede  hen  over  Landet.  Da  Jesus  derfor 
fremkom  med  sin  anden  Saligprisning:  „Salige  er  de,  som 
sørger",  saa  vidste  han,  at  den  vilde  appellere  til  Hoved- 
parten af  hans  Tilhørere. 

Der  findes  mange  Onder,  som  foraarsager  menneskelig 
Lidelse  og  Sorg.  Nogle  skyldes  Individets  egne  syndige  og 


uvidende  Handlinger.  Men  mange  af  dem  er  Resultatet  af 
Kræfter  og  Indflydelser,  som  er  udenfor  dets  Kontrol.  For 
Eksempel  foraarsager  Naturens  frygtelige  og  katastrofale 
Kræfter  som  Storme,  Floder,  Jordskælv  o.  s.  v.  hyppigt 
megen  Ødelæggelse  og  Tilintetgørelse  af  Liv  og  Ejendom. 
Der  findes  ogsaa  Onder  indenfor  det  menneskelige  Sam- 
fund, som  fordrejer  og  fordærver  de  Personer,  som  op- 
vokser i  disse  Omgivelser,  f.  Eks.  i  Slumkvarterer.  Under- 
tiden ødelægger  økonomisk  Depression  mange  Menneskers 
Sikkerhed  med  en  oprørende  Pludselighed.  Sundhed  og 
Styrke  er  ofte  kun  midlertidigt  Eje,  indtil  Sygdom  og  Død 
kræver  deres  frygtelige  Told.  Krige  og  Klassekonflikter 
kaster  periodisk  Folk  ud  i  et  sydende  Hav  af  Had  og  Vold- 
somheder, hvor  de  almindelige  Glæder  og  den  almindelige 
Lykke  hurtigt  udslukkes.  Døden  og  Tabet  af  ens  Kære  er 
altid  Aarsag  til  akut  Sorg.  Paa  Grund  af  Videnskabens 
Herredømme  bliver  Folk  i  denne  moderne  Tidsalder  ikke 
længere  besværet  i  samme  Udstrækning,  som  de  Gamle  med 
Hensyn  til  Naturens  Onder.  Imidlertid  er  Menneskene  i  Dag 
ikke  saa  godt  forberedte  til  at  møde  Lidelser,  fordi  de  pr 
saa  forvendte  med  Luksus  og  Bekvemmeligheder  og  ikke 
vant  til  Besværligheder.  De  er  blevet  saa  vant  til  at  for- 
vente mange  Goder  af  Livet,  at  Skuffelse  af  deres  Ønsker 
foraarsager  dem  megen  Lidelse. 

Hvorfor  velsignede  Jesus  dem,  som  sørger?  Betragtede 
han  Pine  for  at  være  en  gavnlig  og  nyttig  Fase  af  Livet? 
Opmuntrede  han  til  et  melankolsk  Syn  paa  Livet?  En  Ana- 
lyse af  hans  Hovedlærdomme  og  hans  afsluttende  Ord  med 
Hensyn  til  de  sorgfulde  antyder,  at  han  ikke  priste  Sorgen, 
som  den  ideelle  Tilstand.  Mængden  foran  ham  havde  faaet 
mere  end  deres  Del  af  Prøvelser.  Han  lovede  dem  endelig- 
Lindring  for  deres  Sorg,  for  han  sagde :  „Salige  er  de,  der 
sørger,  for  de  skal  blive  trøstet".  I  Lukas  Evangelium  bliver 
denne  Vigtighed  af  en  Overgang  fra  Sorg  til  Glæde  endnu 
stærkere  markeret.  „Salige  er  de,  som  græder  nu,  for  de 
skal  le"  (6:  21.).  Med  andre  Ord  lovede  han  dem  to  Ting. 
For  det  første,  at  de  fleste  Lidelser  ikke  varer  hele  Livet. 
Gennemsnitsmenneskets    Liv    er    en    Sammenblanding    af 

Glæde  og  Smerte.  Derfor  kunde  de  fleste  af  disse  Menne- 
sker haabe  paa,  at  en  klarere  Dag  vilde  gry.  For  det  andet 
tilbød  han  dem  Styrke,  det  Mod  og  den  Optimisme,  som 
vilde  fylde  deres  Sjæle,  som  et  Resultat  af  deres  Tro  paa 
Jesus  og  hans  Lærdomme.  Hele  Indholdet  af  hans  Tanker 
og  Lærdomme  er  imod  den  Opfattelse,  at  han  skulde  regne 
Smerte  og  Lidelse  for  naturlige  Goder.  Han  kaldte  sit  Bud- 
skab Evangeliet  eller  „Det  glade  Budskab".  Han  var  altid 
positiv  i  sin  Lære  om  det  gode  og  rige  Liv.  Mod,  Tro, 
Haab,  Vejvilje  og  Kærlighed  gennemtrænger  hans  Ord  og 
Handlinger.  Evangeliet  er  et  Glædens  Budskab,  ikke  et 
Sorgens.  At  kalde  ham  for  „Sorgens  Mand"  er  direkte  i 
Modstrid  med  det  Billede,  Evangeliets  Skribenter  giver  os 
af  ham.  Han  lovede  dem,  som  nærede  en  dynamisk  Tro 
paa  Evangeliet,  en  herlig  Frelse. 

Den  Glæde  og  Styrke,  som  er  karakteristisk  for  den 
sande  troende,  bliver  glimrende  illustreret  af  Brigham 
Young,  da  han  henviste  til  sin  Holdning 
overfor  Lidelser,  som  han  havde  gennem- 
gaaet  for  Evangeliets  Skyld.  Endskønt  hans 
Savn  havde  været  store,  blev  de  fuldstæn- 
digt opvejet  af  den  Tro,  Haab  og  Glæde, 
som  han  havde  modtaget  gennem  sine  Ak- 
tiviteter for  Rigets  Opbyggelse.  „Vi  er  det 
lykkeligste  Folk,  naar  vi  har,  hvad  vi  kal- 
der Prøver,  for  saa  bliver  Guds  Aand  i 
rigere  Maal  skænket  den  trofaste.  Vi  har  gennemgaaet  en 
hel  Mængde  Prøver,  kan  vi  maaske  sige,  selv  om  jeg  ønsker, 
at  alle  mine  Brødre  skal  forstaa,  at  jeg  ikke  selv  mener 
at  have  det;  for  alt,  hvad  jeg  har  gennemgaaet,  har  været 
til  Glæde  for  mig;  men  vi  har  tilsyneladende  opofret  en  hel 
Del  og  gennemgaaet  mange  Prøvelser,  der  er  ingen  Tvivl 
herom...  Selv  har  jeg  fem  Gange,  førend  jeg  kom  her  til 
Dalen,  forladt  alt,  hvad  Herren  har  velsignet  mig  med  af 
denne  Verdens  Goder,  hvilket  for  det  Land,  hvor  jeg  boede, 
ikke  var  lidt"  (J.  A.  Widtsoe,  Discourses  of  Brigham 
Young.  p.  533.).  Det  er  en  saadan  optimistisk,  tapper  og 
frejdig  Aand,  som  den  sande,  troende  paa  Jesus,  udviser. 

Jesus  har  ogsaa  pointeret,  at  en  sund  og  klarsynet  Filo- 
sofi over.  Livet  og  dets  Værdier  giver  hver  troende  et  nøj- 
agtigt Perspektiv  med  Hensyn  til  Forstaaelsen  af  Livets 
Hovedproblemer.  Han  lærte  tydeligt  og  klart,  at  Gud  styrer 
Naturens  Verden  og  udøver  sit  Herredømme  over  Univer- 
set. Jesus  beskrev  dette  i  en  poetisk  Vending  ved  at  frem- 
hæve Guds  Omsorg  for  Spurvene  og  Blomsterne  paa 
Marken.  Med  andre  Ord,  han  viste,  at  Universet  ikke  blev 
styret  af  Kaos.  Da  Jesus  henviste  til  Faldet  af  et  Taarn  i 
Siloam,  hvorved  atten  Mennesker  blev  dræbt,  kastede  han 
hverken  Ansvaret  paa  Gud  eller  Mennesker  (Luk.  13:  2 — 
5).  Det  var  tilfældigt,  at  de  stod  nedenunder  Bygningen, 
da  dens  Mure  sank  sammen.  Gud  fik  det  ikke  til  at  styrte 
sammen,  og  det  var  ikke  syndige  Mennesker,  der  blev 
straffet  paa  denne  Maade.  De  var  kun  Ofre  for  et  ulykke- 
ligt Sammentræf. 

Ved  at  leve  fornuftigt,  retfærdigt  og  hygiejnisk  kan  vi 
undgaa  mange  af  de  Onder,  der  er  en  Følge  af  Synd  og 
fysiske  Svagheder.  Men  undertiden  er  Omvæltningerne  i 
Naturen  og  Samfundet  saa  uhyre  og  mægtige,  at  mange 
uskyldige  Mennesker  bukker  under  for  dem.  Ofte  dør  de  i 
deres  Ungdom  eller  lider  store  personlige  Tab,  medens  de 
Onde  har  Fremgang  og  opnaar  en  høj  Alder.  I  denne  fryg- 
telige Krig  er  mange  af  vore  ædleste  unge  Mænd  døde  og 
har  lidt  frygteligt,  medens  andre,  som  er  langt  mindre 
værdige,  er  blevet  bevaret  uden  at  have  faaet  en  Skramme. 
Skal  man  dadle  Gud  for  denne  tilsyneladende  Uretfærdig- 
hed? Nej,  for  naar  en  Person  kommer  til  at  staa  paa  et 
Sted,  hvor  Naturens  Kræfter  og  Elementer  raser,  saa  er 
det  nødsaget  til  at  lide  akkurat  som  de  Mennesker  gjorde, 
der  stod  nedenfor  Siloams  Taarn. 

Gud  har  givet  Mennesket  dets  Handlefrihed  og  anbragt 
det  i  en. Verden  fuld  af  Farer  og  mægtige  Kræfter.  Adam 
fik  Befaling  om  at  underkaste  sig  Jorden,  og  hans  Efter- 
kommere forsøger  endnu  dette.  Belønningen  for  Held  med 
at  overvinde  de  naturlige  Omgivelser  er  Sundhed  og  Frem- 
gang. Straffen  er  Sygdom,  Lidelse  og  Død.  I  denne  Kamp 
mellem  Mennesket  og  Naturen  har  Gud  ikke  suspenderet 

de    universale    Love,    som    styrer    Naturens    Materie    og 
Kræfter. 

Mange  af  Guds  udvalgte  Aander  er  døde  til  Trods  for 
Bønner,  der  er  blevet  opsendt  for  deres  Helbredelse.  Hyp- 
pigt har  deres  Slægtninge  og  Venner  draget  Guds  Til- 
stedeværelse i  Tvivl  paa  Grund  af  dette.  Men  i  faktisk  alle 
Tilfælde  har  Ofret  arvet  en  svag  Konstitution  eller  lige- 
gyldigt og  tilfældigt  brudt  Sundhedens  Love  eller  været 
Genstand  for  et  Ulykkestilfælde.  Ofte  var  den  bedste  Læge- 
hjælp ikke  tilgængelig,  og  Døden  blev  Følgen.  Hvis  Gud  er 
ansvarlig  for  de  Dødsfald,  som  forekommer,  vilde  det  fast- 
islaa  Læren  om  Forudbestemmelsen,  som  de  Sidste  Dages 
Helliges  Teologi  forkaster.  Eller  det  vilde  gøre  Gud  til  en 
højst  lunefuld  og  tyrannisk  Guddom.  Men  Mennesket  maa 
dø.  Alle  Mennesker  har  ogsaa  deres  frie  Vilje,  og  i  Ud- 
øvelsen af  denne  bringer  de  ofte  ondt  over  sig  selv  og  andre 
Mennesker.  Hvis  Gud  vilde  bortfjerne  alt  det  Onde,  som 
Svar  paa  vore  Bønner,  saa  maatte  han  ophæve  Handlefri- 
hedens Princip  og  Nødvendigheden  af  at  kæmpe  mod 
Modstand.  For  at  erholde  Frelse  maa  Mennesket  saaledes 
tage  et  Valg  og  kæmpe  imod  det  Onde.  Paa  denne  Maade 
udvikles  Forstanden  og  Karakteren.  Men  ved  denne  Pro- 
ces bliver  hvert  Skridt  ledsaget  af  Lidelse  og  Død.  Hvis  vi 
har  den  Tro,  som  Jesus  udtrykte,  saa  vilde  vi  ikke  give 
efter  for  overdreven  Sorg,  naar  Tabet  af  en  Kær  melder 
sig,  ej  heller  vilde  vi  dadle  Gud.  Haabet  om  en  endelig 
Genforening  og  Tilliden  til  en  endelig  Sejr  over  det  Onde 
skulde  holde  os  oppe. 

Jesus  fremholdt  saaledes  for  dem,  der  sørger,  Haabet 
om  en  evig  Sejr.  De  skulde  ikke  nyde  deres  Sorg,  som  var 
den  i  sig  selv  en  guddommelig  Dyd.  Men  de  blev  op- 
muntret til  at  bekæmpe  det  Onde  i  Forvisning  om  en  ende- 
lig Sejr.  Han  selv  kæmpede  imod  de  aandelige  Onder,  som 
bedrøver  Menneskenes  Sjæle  og  helbredte  ofte  deres  Le- 
gemer for  fysiske  Sygdomme.  Han  fortalte  endogsaa  Fa- 
risæerne, at  det  var  bedre  at  gøre  godt  paa  Sabbaten  mod 
dem,  der  var  i  Nød,  end  at  observere  den  i  nøje  Overens- 
stemmelse med  gejstlig  Skik. 

De  Sidste  Dages  Hellige  har  ikke  været  tilfredse  med  at 
sidde  passive  i  fatalistisk  Resignation  og  vente  paa  Skæb- 
nens Tilskikkelse.  De  har  altid  været  aktive  i  Kampen  mod 
det  Onde,  baade  i  Samfundet  og  i  Naturen  for  at  oprette 
deres  social-religiøse  Stat.  Da  Pionererne  mistede  deres 
Kære  følte  de,  at  de  'bortgangne  kun  havde  skiftet  Arbejds- 
sfære i  Riget.  De  overlevne  slappede  ikke  af  i  deres  An- 
strengelser, i  det  mindste  ikke  i  deres  Forsøg  paa  at  under- 
kaste sig  Ørkenen.  Vore  Ledere  har  altid  været  interesseret 
i  at  forbedre  de  Helliges  Omgivelser  med  det  for  Øje,  at 
Menneskets  aandelige  Natur  blomstrer  bedst  i  en  Virke- 
kreds, som  er  blevet  renset  for  negative 
og  onde  Tendenser.  De  føler,  at  selv  am 
der  findes  megen  Ondskab  i  Livet,  saa 
kan  den  til  sidst  blive  overvundet  gen- 
nem Menneskets  forenede  og  energiske 
Anstrengelser.  Brigham  Young  udtrykte 
dette  Synspunkt  med  pointeret  Fyndig- 
hed, da  han  sagde:  „Som  dette  Guds 
Rige  vokser,  udspredes,  formeres  og  har  Fremgang,  vil 
det  rense  Verden  fra  Ondskab...".  En  hel  Del  tror,  at 
Guds  Rige  vil  velsigne  og  ophøje  dem,  uden  at  de  selv  be- 
høver at  gøre  sig  nogen  personlig  Anstrengelse.  Dette  er 
ikke  Tilfældet.  Det  forventes  af  hver  Mand  og  Kvinde,  at 
de  skal  hjælpe  til  med  Arbejdet  med  alle  de  Evner,  som 
Gud  har  givet  dem.  Enhver,  der  tilhører  den  menneskelige 
Familie,  har  en  Del  Arbejde  at  udføre  for  at  bortfjerne 
Forbandelsen  fra  Jorden  og  fra  alt  levende  paa  den.  Naar 
dette  Arbejde  er  udført,  vil  de  komme  til  at  eje  alt"  (J.  A. 
Widtsoe,  Discourses  of  Brigham  Young,  p.  675.). 

En  anden  Hovedfaktor,  som  er  i  høj  Grad  vigtig,  naar 
der  henføres  til  menneskelig  Sorg,  er  vor  Vurdering  af 
Tingene  omkring  os.  I  Matt.  6.  Kapitel  taler  Jesus  om 
Livets  endelige  Maal.  Hvis  Mennesket  kæmper  for  de 
aandelige  himmelske  Værdier,  saa  kan  hverken  Tyve  eller 
Heldets  Omskiftelser  røve  fra  det.  Men  hvis  det  kun  er  in- 
teresseret i  materialistiske  Maal  i  Livet  som  Rigdom,  Be- 

Blad  venligst  ovi  til  Side  19 

Amerikansk  Broder  begravet  i   Danmark 


Mandag  den  29.  Oktober  1945  staar  for  Eftertiden 
skrevet  som  en  Mindedag  i  Den  danske  Missions  og  Odense 
Grens  Historie. 

Paa  denne  Dag  indviedes  af  Missionspræsident  Orson  B. 
West  og  i  Overværelse  af  to  danske  Ældster  og  to  danske 
Borgere  en  af  Israels  Ældsters  Grave  paa  Kirkegaarden  i 
den  lille  fynske  By,  Assens. 

Dagen  er  historisk,  fordi  det  drejede  sig  om  Indvielsen 
af  Ældste  Grant  Tuckers  sidste  Hvilested  paa  denne  Jord. 

Ældste  Tucker  gjorde  Tjeneste  som  Staff-Sergeant  i 
U.  S.  Air  Force,  og  blev  som  saadan  skudt  ned  den  20. 
Februar  1944  paa  en  Flyvning  over  Fyn  paa  Vej  mod  et 
Maal  i  Tyskland. 

Han  faldt  paa  sin  Forpoststilling  i  Kampen  mod  det 
Onde  og  for  Frihedens  Sag.  . 

Dagen  den  29.  Oktober  blev  en  stor  og  vidunderlig  Dag 
for  os,  der  havde  det  Privilegium  at  være  med.  Vejret  var 
smukt  og  friskt.  Intet  mindede  os  om  Død  og  Forkrænke- 
lighed. Ordene  „Dette  er  det  evige  Liv,  at  kende  dig,  den 
eneste  sande  Gud"  og  „Død,  hvor  er  din  Brod?"  randt  os 
snarere  i  Hu  end  Sorg  og  Græmmelse,  og  dette  var  og  er 
ikke,  fordi  Broder  Tucker  stod  os  fjernt.  Han  var  vor 
Broder.  Han  var  en  Ældste  i  Jesu  Kristi  Kirke  af  Sidste 
Dages  Hellige.  Ud  fra  dette  Indtryk  og  i  dette  Indtryks 
Aand  af  Højtid  blev  Indvielsen  foretaget. 

Da  vi  tre  Ældster  ankom  til  Assens,  opsøgte  vi  Kreds- 
læge Forsberg,  hvis  Hustru  staar  i  Spidsen  for  en  Ko- 
mité, der  frivilligt  har  paataget  sig  Omsorgen  for  og  Ved- 
ligeholdelsen af  allierede  Flyveres  Grave.  Fruen  var  des- 
værre ikke  selv  til  Stede,  men  med  stor  Elskværdighed 
indbød  Kredslægen  os  til  at.  køre  med  sig  i  sin  Vogn  til 
Kirkegaarden.  Vi  havde  desuden  Selskab  af  Kordegnen  fra 
Folkekirken. 

Ankommet  til  Kirkegaarden  blev  vi  straks  vist  hen  til 
det  store,  smukt  anlagte  Gravsted.  Under  en  smuk  Grøn- 

svær  med  enkelte  Blomsterrabatter  laa  Støvet  af  de  Mænd, 
der  stod  og  faldt  paa  deres  Poster,  for  at  fribaarne  Men- 
nesker ikke  skulde  falde  i  Trældom. 

Vi  lagde  en  Krans  af  det  danske  Efteraars  Blomster 
paa  Ældste  Tuckers  og  hans  Kammeraters  Grave.  Vi  vid- 
ste ikke  nøjagtigt,  hvor  Broder  Tucker  laa  mellem  sine 
Kammerater,  men  vi  vidste,  at  vi  vilde  glæde  hver  Far  og 
hver  Mor  til  en  af  disse,  og  vi  véd,  at  Forældrene  til  de 
Mænd  og  Drenge,  der  faldt  paa  den  Plads,  de  var  stillet 
paa,  er  knyttet  sammen  med  Baand,  der  rækker  over 
Havene  og  Gravene,  og  vi  vidste,  at  Guds  Aand  var  med  os. 

Præsident  West  indviede  Graven.  Andægtigt  og  stille 
formuleredes  Ordene.  Andægtigt,  stille  og  grebne  af  Øje- 
blikkets Højtid  stod  vi  og  vore  to  Venner.  Vi  Brødre  kunde 
ikke  frigøre  os  fra  den  Tanke,  at  Broder  Tucker  saa  os, 
hørte  os  og  forstod  os,  men  vi  var  lykkelige  ved  Tanken, 
fordi  den  talte  om  noget  stort,  som  skulde  komme,  ved 
Guds  Almagt. 

Ældste  Peter  Olsen,  Esbjerg,  filmede  Graven  og  vort 
Selskab  samt  flere  Partier  af  den  lille  Kirkegaard  i  den 
danske  By,  der  fik  Lov  til  at  tage  en  af  Israels  Ældster  i 
sit  Moderskød. 

Og  tværs  over  det  store  Hav  rækker  vi  vor  Haand  til 
Broder  og  Søster  Tucker,  Salt  Lake  City,  som  har  mistet 
en  kær  Søn  og  siger:  Gud  velsigne  eder! 

Thomas  A.  Thomsen. 


Glem  ikke  - 


at  Skandinaviens  Stjerne  er  den  bedste  Gave, 
De  kan  give  Slægt  og  Venner  i  Danmark  og  i 
Udlandet.  —  Gavekort  kan  faas  paa  Missions- 
kontoret. 

Opretholdelse  af  Kirkens  Generalautoriteter 

Der  er  ingen  Sidste  Dages  Hellige,  der  er  tvunget  til  at 
understøtte  Kirkens  Generalautoriteter.  Naar  der  gives 
Anledning  til  at  stemme  ved  Kirkens  Konferencer,  kan  vi 

tilkendegive  vor  Villighed  til  at 
ville  understøtte  dem  ved  at 
løfte  vor  højre  Haand,  eller  vi 
kan  vise  vor  Modvilje  eller 
fuldstændig  ignorere  Afstem- 
ningen. Der  findes  ingen  Tvang 
i  Kirken. 

Imidlertid   indbefatter    denne 
Afstemning  et  vist  Æresprincip. 
Naar     en     Person     løfter     sin 
'■t    ;.^^F  Haand,  som  Tegn  paa  at  ville 

HÉ      åk    U  understøtte  Kirkens  Ledere  som 

George  a.  Smith.  „Profeter,  Seere  og  Abenbarere", 

saa  er  dette  et  Løfte  og  en  Pagt, 
hvori  vi  lover  at  ville  følge  deres  Ledelse  og  lytte  til  deres 
Raad,  som  det  levende  Guds  Orakel.  Følgeligt  stiller  et- 
hvert Ord  eller  enhver  Hindring,  der  er  stridende  mod 
Herrens  Vilje,  som  forkyndt  gennem  Kirkens  Ledere,  en 
saadan  Persons  Oprigtighed  i  Tvivl.  Man  kan  ikke  gøre 
Krav  paa  at  være  i  Besiddelse  af  fuldstændig  Renhed  og 
Retskaffenhed,  hvis  man  opløfter  sin  Haand  for  at  støtte 
Kirkens  Autoriteter  og  saa  lever  i  Modstrid  med  deres 
Raad. 

Enhver  Sidste  Dages  Hellig,  som  fordømmer  eller  sætter 
sig  imod  nogen  Plan  eller  Lære  anbefalet  af  Kirkens 
„Profeter,  Seere  og  Aabenbarere",  er  i  Besiddelse  af  Apo- 
stasiens  Aand.  Man  kan  ikke  tale  ondt  om  Herrens  Sal- 
vede og  bibeholde  den  Helligaand  i  sit  Hjerte. 

Det  skulde  erindres,  at  Lucifer  har  en  meget  snu  Maade 
til  at  overbevise  umistænksomme  Sjæle  om,  at  Kirkens 
Generalautoriteter  er  lige  saa  tilbøjelige  til  at  begaa  Fejl, 
som  til  at  gøre  det  rigtige.  Dette  er  Satans  Yndlingstids- 
fordriv, og  han  har  praktiseret  den  overfor  de  troende  lige 

siden  Adams  Dage.  Han  vinder  en  stor  Sejr,  naar  han  kan 
faa  Kirkens  Medlemmer  til  at  tale  imod  deres  Ledere  og 
gøre,  som  de  selv  mener  er  rigtigt.  Det  er  hans  Speciale 
at  antyde,  at  vore  Ledere  er  vildfarne.  Hvilken  Snuhed! 
Og  at  tænke  sig,  at  nogle  af  vore  Medlemmer  bliver  be- 
draget paa  denne  Maade. 

Følgende  Ord  af  Profeten  Joseph  Smith  skulde  læres 
udenad  af  hver  Sidste  Dages  Hellig  og  gentages  saa  ofte, 
at  vi  er  sikre  paa,  at  vi  aldrig  glemmer  dem : 

..Jeg  vil  give  eder  en  af  Nøglerne  til  Rigets  Hemmeligheder.  Det  er 
et  evigt  Princip,  som  har  eksisteret  hos  Gud  gennem  al  Evighed:  At 
Mænd,  som  rejser  sig  for  at  fordomme  andre,  finde  Fejl  ved  Kirken, 
sigende,  at  den  er  vildfaren,  medens  de  selv  er  retfærdige,  da  vid  med 
Sikkerhed,  at  denne  Mand  vandrer  paa  Apostasiens  Vej,  og  hvis  han  ikke 
omvender  sig,  vil  han,  saa  sandt  Gud  lever,  apostasere. " 

(Joseph  Smiths  Lærdomme  —  156—157.) 

Naar  vore  Ledere  taler,  er  Sagen  blevet  overvejet.  Naar 
de  fremlægger  en  Plan,  saa  er  det  Guds  Plan.  Naar  de  ud- 
peger Vejen,  saa  findes  der  ingen  anden,  der  er  sikker. 
Naar  de  giver  en  Befaling,  skulde  den  afslutte  enhver 
Polemik.  Gud  virker  ikke  paa  nogen  anden  Maade. 

Hvis  vi  tror  anderledes  og  ikke  hastigt  omvender  os, 
kan  det  komme  til  at  koste  vor  Tro,  tilintetgøre  vort  Vid- 
nesbyrd og  efterlade  os  som  fremmede  i  Guds  Rige. 

(Fra  „Improvement  Era.") 


Glem  ikke  at  bestille 

Skandinaviens  Stjerne 

for  næste  Aar.  Det  sker  enten  personligt  ved  Hen- 
vendelse til  Grenskontoret  eller  den  lokale  Korre- 
spondent —  eller  ved  Indsendelse  af  Kr.  4,00  pr.  Aar 
til  Missionskontoret,  Priorvej  12,  Postgiro  Nr.  33338. 

Vær  priset  Gud! 


Vi  priser  dig,  vor  Gud, 
For  Ord  ved  Sendebud. 

Som  Sandheds  Folk! 
Din  Søn  tog  os  ved  Haand ; 
Vejledte  ved  din  Aand, 
Frigjort  fra  Mørkets  Baand. 

Bli'r  Zions  Folk ! 

Velsign,  o  Gud,  enhver, 
Som  har  dit  Rige  kær, 

Som  Løgnen  skyer! 
Som  Sandhed  sætter  frem, 
Der  naar  til  alle  Hjem. 
Guds  Pris  hvert  Folk  istem, 

Som  til  ham  tyer! 

Til   Jorden  Bud  blev  bragt       , 
I   Bibel  forudsagt, 

Et  Frelsens   Bud! 
Vi  tror  paa  Jesu  Ord; 
Paa  Sandheds  Sejr  vi  tror, 
Ud  over  hele  Jord; 

Vær  priset  Gud! 

Niels  F.  Green. 

Fontsat  fra  Side  13. 

rømmelse  og  Magt,  saa  kan  det  let  blive  ramt  af  Ulykke, 
naar  Skæbnen  omstyrter  dets  materielle  Lykke.  Denne  For- 
staaelse  af  de  virkelige  Livsværdier  er  en  anden  Grund  til 
den  Glæde  og  Styrke,  som  de  Hellige  i  fordums  Tid  og  i 
vore  Dage  er  i  Besiddelse  af  til  Trods  for  Forfølgelse  og 
Lidelse,  som  vilde  forfærde  mange  Mennesker.  Disse  stærke 
troende  kunde  bære  mægtige  Vidnesbyrd  om  Jesu  Ord : 
„Søger  først  Guds  Rige  og  hans  Retfærdighed,  og  alle 
disse  Ting  skal  blive  givet  eder  i  Tilgift"  —  (Matt.  6:33). 
Det  maa  indrømmes,  at  Sorgen  i  sig  selv  har  en  gavnlig 
Virkning  paa  Mennesket,  naar  den  ikke  faar  Lov  til  at 
nedknuge  det.  Det  gør  det  ømmere  og  mere  sympatisk 
overfor  andre,  naar  de  rammes  af  Sygdom  og  Ulykke.  Det 
gør  det  mere  ydmygt  og  tvinger  det  til  at  søge  Trøst  og 
Styrke  i  oprigtig  Bøn.  Det  sætter  det  i  Stand  til  at  nyde 
det  søde  efter  at  have  smagt  det  bitre.  Ofte  driver  Snærten 
af  Lidelse  og  Nederlag  det  til  beslutsomt  at  kæmpe  for  at 
opnaa  dets  Maal  og  Idealer.  Men  vi  er  blinde  for  den  sande 
Jesu  Aand  og  hans  Lærdomme,  hvis  vi  tror,  at  han  op- 
højede Lidelse  for  dens  egen  Skyld  og  opmuntrede  os  til 
at  betragte  en  melankolsk  Sindsstemning,  som  en  aandelig 
Fordel. 


Landet  rundt. 

Esbjerg:    Den  5.  November  København:  Den  10.  Januar 
1945    blev    Laust    Jensen  fylder     Søster     Ingeborg- 
Pedersen,         Ringkøbing,  Hansen  60  Aar.  Hjertelig 
døbt     ved     Ældste     Erik  til  Lykke! 
Thomsen,   Haandspaalæg- 

gelse    ved  Ældste  Johan-  Randers:     Den    24.    Januar 

nes  Sørensen.  Velkommen  fri**    Søster  Thora  Jen- 

i  Kirken r  sen  70  Aar.   Hjertelig  til 

Lykke! 


20 


SØNDAGSSKOLEN 

Februar  1946'. 

NADVERVERS. 

Igen  vi  staar  ved  Herrens  Bord, 
med  Jesus  vor  Forløser  stor. 
I  Tro  paa  hans  Forsoningsdød, 
der  ene  frelser  os  fra  Nød. 


KORLEKTER 

/.  Sd?idag: 

Math.  5:5:   „Salige  er  de  sagtmodige,  thi  de  skulle  arve 
Jorden". 

2.  Søndag: 

Salme  33 :    9 :    „Thi  han  talte  og  det  skete,  og  han  bød 
og  det  stod  der". 

S.  Spitdag: 

Pagtens  Bog  50 :    42 :    „Og  ingen  af  dem,  som  min  Fa- 
der har  givet  mig,  skal  fortabes". 

4.  Spndag: 

Pagtens  Bog  14:    10.:    „Derfor    maa    jeg    bringe    mit 
Evangeliums  Fylde  fra  Hedningerne  til  Israels  Hus". 

Hovedbestyrelsen. 

